"Setswana Puo ya Gae (HL)/P3 6 DBE/Ngwanaitseele 2016 NSC – Memorantamo Se se lebeletsweng mo batlhatlhojweng: • A kwale ka ga setlhogo se a itlhophetseng sona. • A tlhalose setlhogo ka botlalo. • A tlhagise dintwa tse di farologaneng ka botlalo. • A tlhagise se se tlhodileng dintwa tse. • A sobokanye dintlha. 1.3 Tlhamo e e sa tseyeng letlhakore Mo tlhamong e, motlhatlhojwa o tlisa tekatekanyo mo matlhakoreng otlhe a dingangisano. O leba matlhakore otlhe a setlhogo a bo a tlhagisa dintlha tsa thulano a sa tseye letlhakore. Motlhatlhojwa a ka tlhagisa ntlhakemo ya gagwe, mme go na le tekatekanyo ya dintlha tse di emelelang setlhogo le tse di leng kgatlhanong le sona e bile di sekasekiwa mo tsamaong ya kwalo ya tlhamo. Sekao sa setlhogo: Ikonomi kgotsa itsholelo ya naga ke maikarabelo a moagi mongwe le mongwe. Dintlha tse di latelang di tshwanetse go elwa tlhoko fa go tshwaiwa tlhamo e e sa tseyeng letlhakore: • Tlhamo e tlhagise matlhakore a le mabedi, mme dikakanyo di tlhagisiwa ka kgatelelo e kgolo. Go dirisiwe mefuta e e farologaneng ya didiriswa tsa puo le dithekeniki tsa tirisopuo. • Tlhagisa dikakanyo sentle e bile o di tshegetse • Dira gore go dumelanwe le wena gape o se ineele bonolo. • Puo e tsose maikutlo, mme motlhatlhojwa a se ka a tlhoka maitseo. • Popego e rulagane ka kelotlhoko le ka tlhomamo e lebeletse kemo ya botlhe. • Ngangisano e nne e e tswileng diatla go supa tlhaloganyo e e utlwalang. • Bokhutlo bo tshwanetse go tlhagisa kakanyo e e tlhomameng, e e tlhaloganyegang, mme e pateletse mmuisi go dumalana le e e tlhagisitsweng. • Tlhamo ya mofuta o, e kwalwe ka pakajaanong. Se se lebeletsweng mo batlhatlhojweng: • A kwale ka ga setlhogo se a itlhophetseng sona. • A tlhalose setlhogo. • A tlhagise dintlha tse di supang matlhakore a mabedi • A tshegetse matlhakore a mabedi ka dikao. • A tlhagise matlhakore a mabedi mabapi le ikonomi ya naga. • A sobokanye dintlha le go supa kemo ya gagwe kwa bokhutlong. [50] Kwalololo e ileditswe Phetla"